પઠાણકોટમાં આંતકી હુમલો ચાલુ હતો તે સમયે ચોથી જાન્યુઆરીના રોજ ત્રણ યુવકોની પાકિસ્તાનના સિમકાર્ડ તથા પાકિસ્તાનથી દાણચોરી કરીને લવાયેલા હથિયારો સાથે પંજાબના મોહાલીથી ધરપકડ કરવામાં આવી હતી. આરોપી ગુર્જન્તસિંધ ઉર્ફે ભોલુ , જિતેન્દ્રસિંધ ઉર્ફે જિન્દી, અને સંદીપસિંધની પંજાબ પોલીસે તથા સુરક્ષા એજન્સીઓએ પાકિસ્તાનના સિમકાર્ડ અંગે પૂછપરછ કરી હતી. જેમાં ઘણી ચોંકવાનારી વિગતો સામે આવી છે. પકડાયેલા ત્રણેય આરોપીએ અમદાવાદ સહિત ગુજરાતમાં પાકિસ્તાનના પ્રિ એક્ટિવેટેડ સિમકાર્ડનો જથ્થો મોકલાયો હોવાનો ખુલાસો કર્યો હતો. દેશની ટોચની સુરક્ષા એજન્સીઓએ ગુજરાત એટીએસ તથા અન્ય સુરક્ષા એજન્સીઓને સતર્ક કરી દીધા છે.